smcproject/ml-wiki-sentences huggingface dataset:
സിനിമയിൽ അഭിനയിക്കാൻ തുടങ്ങിയ കുടുംബത്തിലെ ആദ്യത്തെയാളായിരുന്നെങ്കിലും അദ്ദേഹം പിന്നീട് ഒരു നിർമ്മാതാവായി മാറുകയും അഗ്നിപുത്രി , തുലാവർഷം , പൂജക്ക് എടുക്കാത്ത പൂക്കൾ , നീതി, കെണി എന്നീ ചിത്രങ്ങൾ നിർമ്മിക്കുകയും ചെയ്തു.
പ്രേം നവാസിന്റെ ഏക മകൻ പ്രേം കിഷോറും വെക്കേഷൻ, തസ്കരപുത്രൻ എന്നീ രണ്ട് മലയാള ചിത്രങ്ങളിൽ അഭിനയിച്ച് സിനിമാ വ്യവസായവുമായി അടുത്ത ബന്ധം പുലർത്തിയിട്ടുണ്ട്.
മലയാളത്തിൽ ആദ്യമായി നിർമ്മിക്കപ്പെട്ട ബഹുവർണ്ണ ചിത്രമായിരുന്ന കണ്ടം ബച്ച കോട്ടിൽ അഭിനയിച്ചതിന്റെ പേരിലും പ്രേം നവാസ് ശ്രദ്ധേയനാണ്.
പേരുമാറ്റം
അദ്ദേഹത്തിന്റെ രണ്ടാമത്തെ ചിത്രമായ വിശപ്പിന്റെ വിളി യുടെ ചിത്രീകരണത്തിനിടെ കുഞ്ചാക്കോയും കെ.വി. കോശിയും തിക്കുറിശ്ശിയെ സമീപിച്ചാണ് അദ്ദേഹത്തിന്റെ പേര് നസീർ എന്ന് പുനർനാമകരണം ചെയ്തത്.
പിന്നീട് ജനകീയ നായകനിലേക്കുള്ള വളർച്ച വളരെ പെട്ടെന്നായിരുന്നു.
പിന്നീട് സംവിധായകനായി മാറിയ ജെ. ശശികുമാറിന്റെയും നടന്മാരായ ബഹദൂറിന്റെയും ഉമ്മറിന്റെയും പേരുകളും തിക്കുറിശ്ശി മാറ്റുകയുണ്ടായി.
എന്നാൽ ഉമ്മറിനായി തിരഞ്ഞെടുക്കപ്പെട്ട സ്നേഹജാൻ എന്ന നാമം അദ്ദേഹം ഈ ഒരു ചിത്രത്തിൽ മാത്രമാണ് ഉപയോഗിച്ചത് .
എക്സെൽ കമ്പനിക്കുവേണ്ടി ആയിരുന്നു അദ്ദേഹം ചലച്ചിത്രത്തിൽ അഭിനയിച്ചു തുടങ്ങിയത്.
1951 ഡിസംബർ 26 നു ക്യാമറക്കു മുന്നിൽ വന്നു.
1952ൽ മരുമകൾ എന്ന ചിത്രത്തിലൂടെയാണ് ചലച്ചിത്രരംഗത്തേക്ക് കടന്നുവന്നത്.
അദ്ദേഹത്തിന്റെ മിക്കവാറും ചിത്രങ്ങളുടെ നിർമ്മാതാക്കൾ ഉദയ , മേരിലാൻഡ് സ്റ്റുഡിയോകൾ ആയിരുന്നു.
മലയാളികളുടെ മനസ്സിലെ പുരുഷ സങ്കൽപ്പങ്ങളുടെ സാക്ഷാത്കാരമായിരുന്നു പ്രേം നസീറിന്റെ ചലച്ചിത്ര കഥാപാത്രങ്ങൾ.
542 മലയാളചിത്രങ്ങളിൽ അഭിനയിച്ചതോടൊപ്പം പ്രേംനസീർ 56 തമിഴ് ചിത്രങ്ങളിലും 21 തെലുങ്ക് ചിത്രങ്ങളിലും 32 കന്ന‍ഡ ചിത്രത്തിലും അഭിനയിച്ചിട്ടുണ്ട്.
അദ്ദേഹം ഷീലയുമൊത്ത് 130 ചലച്ചിത്രങ്ങളിൽ പ്രണയ ജോഡികളായി അഭിനയിച്ചു.
ഇത് ഒരു സർവ്വകാല റെക്കോഡാണ്.
ജയഭാരതിയോടൊത്ത് 92 സിനിമകളിൽ ഒന്നിച്ചഭിനയിച്ചത് മറ്റൊരു റെക്കോർഡ് കൂടിയാണ്.
1978-ൽ 41 സിനിമകളിലും  1979-ൽ 39സിനിമകളിലും നായകവേഷം അവതരിപ്പിച്ചു.
781 ചിത്രങ്ങളിൽ 93 വിവിധ നായികമാരുമായി അദ്ദേഹം നായകനായി അഭിനയിച്ചു.
ഏറ്റവുമധികം സിനിമകളിൽ നായകനായി അഭിനയിച്ചതിന്റെ ഗിന്നസ് റെക്കോർഡ് അദ്ദേഹത്തിന്റെ പേരിലാനുള്ളത്.
1980-ൽ പുറത്തിറങ്ങിയ തന്റെ 500 മത്തെ ചിത്രമായ കരിപുരണ്ട ജീവിതങ്ങളിലെ അഭിനയത്തിന് ഔട്ട്സ്റ്റാൻഡിംഗ് പെർമോർമൻസ് അവാർഡ് ലഭിച്ചു.
ആ സമയത്തു രണ്ടുപേർ ഒരുപോലെ മികച്ച നടന്റെ പട്ടികയിൽ വന്നപ്പോൾ ആണ് പ്രേം നസീറിന്  പ്രഥമ Outstanding Performance  അവാർഡ് ലഭിച്ചത്.
പടയോട്ടം , ഇരുട്ടിന്റെ ആത്മാവ് എന്നീ സിനിമകളിലെ അഭിനയത്തിന് കപ്പിന്റെയും ചുണ്ടിന്റെയും അകലത്തിലാണ് അദ്ദേഹത്തിന് ദേശീയ അവാർഡ് നഷ്ടമായത്.
അദ്ദേഹത്തിന്റെ ഓർമ്മയ്ക്കായി പ്രേം നസീർ പുരസ്കാരം 1992-ൽ സ്ഥാപിച്ചു.
മലയാള സിനിമയ്ക്കും ഇന്ത്യൻ സിനിമയ്ക്കുമുള്ള അദ്ദേഹത്തിന്റെ സംഭാവനകളെ മാനിച്ച് രാഷ്ട്രപതിയുടെ പത്മഭൂഷൺ പുരസ്കാരം അദ്ദേഹത്തിനു നൽകി.
സർവ്വകാല സംഭാവനകളെ മാനിച്ച് കേരളസംസ്ഥാന പ്രത്യേക ജൂറി അവാർഡ് അദ്ദേഹത്തിന് 1981-ൽ നൽകി.
പ്രേം നസീറും യേശുദാസും ഒരു ഉത്തമ നടൻ-ഗാ‍യക ജോഡിയായിരുന്നു.
ഇവർ ഒരുമിച്ചുള്ള സംഗീതങ്ങൾ മലയാള സിനിമാചരിത്രത്തിൽ അനശ്വരമായി നിലകൊള്ളുന്നു.
അവസാനമായി അഭിനയിച്ച ചിത്രം ധ്വനിയും 1990-ൽ പുറത്തിറങ്ങിയ കടത്തനാടൻ അമ്പാടി എന്ന ചിത്രമാണ്‌ നസീറിന്റെതായി പുറത്തിറങ്ങിയ അവസാനത്തെ ചിത്രം.
ഗാനരംഗങ്ങളിൽ ഇത്രയും മനോഹരമായി അഭിനയിക്കുന്ന മറ്റൊരു നടനും ഇന്ത്യയിലില്ല.
ദേവരാജന്റേയും ബാബുരാജിന്റേയും ഗാനങ്ങൾ അദ്ദേഹം ജനപ്രിയമാക്കി.
യേശുദാസിന്റെ ശബ്ദവുമായി ഏറ്റവും പൊരുത്തപ്പെടുന്ന നടനും നസീറാണ്.
ക്യാമറയിലൂടെ ഏത് ആംഗിളിൽ നിന്നു നോക്കിയാലും ഒരു പോലെ തിരിച്ചറിയാവുന്നത് അദ്ദേഹത്തിൻ മുഖത്തിൻ പ്രത്യേകത ആയിരുന്നു ഇത് ഒരു തരം ത്രിമാന അനുഭൂതി (3D Effect) കാഴ്ചക്കാരിൽ സൃഷ്ടിക്കുമായിരുന്നു.
അദ്ദേഹത്തി വിജയത്തിന്റെ ഒരു പ്രധാന ഘടകം ഇതായിരുന്നു.
യേശുദാസിന്റെ ശബ്ദവുമായി ഏറ്റവും ചേരുന്നത് അദ്ദേഹത്തിന്റെ  ശബ്ദമായിരുന്നു യാതൊരു അഹങ്കാരവും സിനിമയിലേ ജീവിതത്തിലോ ഒരിക്കലും അദ്ദേഹത്തിനുണ്ടായിരുന്നില്ല മരണം
അവസാനകാലത്ത് കടുത്ത പ്രമേഹരോഗം കൊണ്ട് ബുദ്ധിമുട്ടിയ നസീർ, പക്ഷേ ചലച്ചിത്രലോകത്തും സാമൂഹികലോകത്തും നിറസാന്നിദ്ധ്യമായി തുടർന്നുവന്നു.
അൾസർ ബാധിച്ചതിനെ തുടർന്ന്‌ ചെന്നൈയിലെ ആശുപത്രിയിലായി.
അൾസർ മാറിയെങ്കിലും അഞ്ചാംപനി ബാധിച്ച് മരിച്ചു ബഹുമതികൾ
അർഹിക്കുന്ന ബഹുമതികൾ അദ്ദേഹത്തിന് ലഭിച്ചിട്ടില്ല എന്നത് നിർഭാഗ്യകരമായ വസ്തുതയാണ്.
ഗിന്നസ് ലോക റിക്കാർഡ് മൂന്ന് വിഭാഗങ്ങളിലായി നേടിയിട്ടുണ്ട് 1983-ൽ ചലച്ചിത്രത്തിലെ സമഗ്ര സംഭാവനയ്ക്കായി പത്മഭൂഷൺപുരസ്കാരം അദ്ദേഹത്തിന് ലഭിച്ചു.
2013-ൽ ഇന്ത്യൻ സിനിമയുടെ നൂറാം വാർഷികത്തോടനുബന്ധിച്ച് പുറത്തിറക്കിയ ഇന്ത്യൻ സിനിമാ മേഖലയിലെ 50 പേരുടെ സ്റ്റാമ്പുകളിൽ പ്രേംനസീറിന്റെ ചിത്രവും ആലേഖനം ചെയ്തിരുന്നു.
ഇതിൽ മലയാളത്തെ പ്രതിനിധീകരിച്ച് നസീറിന്റെ ചിത്രം മാത്രമാണ് ഇടം നേടിയത് .
അഭിനയിച്ച ചിത്രങ്ങൾ ലഭ്യമായവ ത്യാഗസീമ 1951-ൽ റിലീസ് ആയില്ല.
രംഭം (1982) ആക്രോശം (1982) ആദർശം (1982) യുദ്ധം (1983) തീരം തേടുന്ന തിര (1983) പ്രതിജ്ഞ (1983) പ്രശ്നം ഗുരുതരം (1983) പാസ്പോർട്ട് (1983) ഒരു മാടപ്രാവിന്റെ കഥ (1983) ഒന്നു ചിരിക്കൂ (1983) മോർച്ചറി (1983) മറക്കില്ലൊരിക്കലും (1983) മഹാബലി (1983) കൊടുങ്കാറ്റ് (1983) കാര്യം നിസ്സാരം (1983) ജസ്റ്റിസ് രാജ (1983) ഹിമം (1983) എന്റെ കഥ (1983) ഈ യുഗം (1983) ദീപാരാധന (1983) ചക്രവാളം ചുവന്നപ്പോൾ (1983) ഭൂകമ്പം (1983) ബന്ധം (1983) ആട്ടക്കലാശം (1983) അങ്കം (1983) ആദ്യത്തെ അനുരാഗം (1983) ആധിപത്യം (1983) ആശ്രയം (1983) പ്രേംനസീറിനെ കാണ്മാനില്ല (1983) വികടകവി (1984) വെള്ളം (1984) വനിതാപോലീസ് (1984) പുമഠത്തെ പെണ്ണ് (1984) പിരിയില്ല നാം (1984) ഒരു തെറ്റിന്റെ കഥ (1984) നിങ്ങളിൽ ഒരു സ്ത്രീ (1984) മണിത്താലി (1984) മനസ്സേ നിനക്കു മംഗളം (1984) മകളേ മാപ്പു തരൂ (1984) കുരിശുയുദ്ധം (1984) കൃഷ്ണാ ഗുരുവായൂരപ്പാ (1984) കടമറ്റത്തച്ചൻ (1984) ഇണക്കിളി (1984) എന്റെ നന്ദിനിക്കുട്ടി (1984) അമ്മേ നാരായണ (1984) അലകടലിനക്കരെ (1984) വെള്ളരിക്കാപ്പട്ടണം (1985) ഉയിർത്തെഴുന്നേൽപ്പ് (1985) സ്നേഹിച്ച കുറ്റത്തിന് (1985) ശത്രു (1985) സന്നാഹം (1985) ഒഴിവുകാലം (1985) ഒരു നാൾ ഇന്നൊരു നാൾ (1985) ഒരിക്കൽ ഒരിടത്ത് (1985) നേരറിയും നേരത്ത് (1985) മുഖ്യമന്ത്രി (1985) മധുവിധു തീരും മുമ്പേ (1985) ദൈവത്തെയോർത്ത് (1985) ഒരു സന്ദേശം കൂടി (1985) മാന്യമഹാജനങ്ങളേ (1985) അയൽവാസി ഒരു ദരിദ്രവാസി (1986) ധ്വനി (1988) ലാൽ അമേരിക്കയിൽ (1989) കടത്തനാടൻ അമ്പാടി (1990) അവലംബങ്ങൾ
പ്രേമ (നടി)
അറിയപ്പെട്ട ഒരു മലയാള ചലച്ചിത്രനടിയായിരുന്നു പ്രേമ .
അറുപത്, എഴുപത് കാലഘട്ടങ്ങളിൽ ഇറങ്ങിയ മലയാളചലച്ചിത്രങ്ങളിൽ ഇവർ സഹനടിയായും അമ്മയായും അഭിനയിച്ചു വന്നു.
അൻപതിൽ പരം ചിത്രങ്ങളിൽ അവർ അഭിനയിച്ചു.
അവാർഡ് വിന്നിങ്ങ് അഭിനേത്രി ശോഭ ഇവരുടെ പുത്രി ആയിരുന്നു.
മലയാളത്തിലെ പ്രശസ്ത എഴുത്തുകാരൻ എസ്.കെ. പൊറ്റക്കാട് പ്രേമയുടെ അമ്മാവൻ ആയിരുന്നു.
കെ.പി. മേനോനെ അവർ വിവാഹം കഴിച്ചു.
മകളെപ്പോലെ അമ്മയും 1984 ആത്മഹത്യ ചെയ്യുകയായിരുന്നു അഭിനയിച്ച ചിത്രങ്ങൾ ലഹരി (1982) തുഷാരം (1981) വിശ്വരൂപം (1978) വെല്ലുവിളി (1978) പത്മതീർത്ഥം (1978) മധുരസ്വപ്നം (1977) ശഘുപുഷ്പം (1977) ഓർമകൾ മരിക്കുമോ (1977) മിനിമോൾ (1977) ആരാധന (1977) പ്രിയംവദ (1976) പാൽക്കടൽ (1976) പുഷ്പശരം (1976) അംബ അംബിക അംബാലിക (1976) അയൽക്കാരി (1976) സ്വപ്നദാനം (1976) കായംകുളം കൊച്ചുണ്ണിയുടെ മകൻ (1976) നാഴികക്കല്ല് (1970) ചിരിക്കുടുക്ക (1976) തുലാവർഷം (1976) അഭിനന്ദനം (1976) ചോറ്റാനിക്കര അമ്മ (1976) അമ്മിണി അമ്മാവൻ (1976) ക്രിമിനൽസ് (കയങ്ങൾ) (1975) പ്രവാഹം (1975) ചീഫ് ഗസ്റ്റ് (1975) ധർമക്ഷേതേ കുരുക്ഷേത്രേ (1975) പ്രിയമുള്ള സോഫിയ (1975) പ്രിയേ നിനക്കുവേണ്ടി (1975) മറ്റൊരു സീത (1975) രാഗം (1975) സൂര്യവംശം (1975) രഹസ്യരാത്രി (1974) അയലത്തെ സുന്ദരി (1974) കോളേജ് ഗേൾ (1974) സേതുബന്ധനം (1974) കാമിനി (1974) വീണ്ടും പ്രഭാതം (1973) മനുഷ്യപുത്രൻ (1973) കാറ്റുവിതച്ചവൻ (1973) പച്ചനോട്ടുകൾ (1973) അജ്ഞാതവാസം (1973) ദൃക്സാക്ഷി (1973) പത്മവ്യൂഹം (1973) പുനർജന്മം (1972) പണിമുടക്ക് (1972) തീർത്ഥയാത്ര (1972) ആറടിമണ്ണിന്റെ ജന്മി (1972) നൃത്തശാല (1972) മിസ്സ് മേരി (1972) ടാക്സി കാർ (1972) നാടൻ പ്രേമം (1972) ഓമന (1972) സംഭവാമി യുഗേ യുഗേ (1972) അനന്തശയനം (1972) പുത്രകാമേഷ്ടി (1972) പുഷ്പാഞ്ജലി (1972) വിവാഹസമ്മാനം 1971) തെറ്റ് (ചലച്ചിത്രം) (1971) ഇൻക്വിലാബ് സിന്ദാബാദ് (1971) സിന്ദൂരച്ചെപ്പ് (1971) മകനെ നിനക്കുവേണ്ടി (1971) പൂമ്പാറ്റ (1971) തപസ്വിനി (1971) അവളല്പം വൈകിപ്പോയി (1971) വിവാഹം സ്വർഗ്ഗത്തിൽ (1970) അഭയം (1970) ലോട്ടറി ടിക്കറ്റ് (1970) ആ ചിത്രശലഭം പറന്നോട്ടെ (1970) രക്തപുഷ്പം (1970) വിദ്യാർത്ഥി (1968) ശകുന്തള (1965) നായര് പിടിച്ച പുലിവാല് (1958) രാരിച്ചൻ എന്ന പൗരൻ (1956) അവരുണരുന്നു (1956) നീലക്കുയിൽ (1954) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പ്രേമ Prema at MSI
പ്രേത വല ഇംഗ്ലീഷ് വിലാസം https://ml.wikipedia.org/wiki/Ghost_net ഒരു കടലാമ പ്രേത വലയിൽ കുടുങ്ങിയ അവസ്ഥയിൽ.
മത്സ്യത്തൊഴിലാളികൾ സമുദ്രത്തിൽ ഉപേക്ഷിക്കുകയോ നഷ്ടപ്പെടുകയോ ചെയ്ത മത്സ്യബന്ധന വലകളാണ് Ghost Nets അഥവാ പ്രേത വലകൾ.
മങ്ങിയ വെളിച്ചത്തിൽ മിക്കപ്പോഴും അദൃശ്യമായ ഈ വലകൾ പാറക്കെട്ടുകളിൽ കുടുങ്ങുകയോ തുറന്ന കടലിൽ ഒഴുകുകയോ ചെയ്യാം.
ഇവ മത്സ്യം , ഡോൾഫിനുകൾ , കടലാമകൾ , സ്രാവുകൾ , മുതലകൾ , കടൽ പക്ഷികൾ , ഞണ്ടുകൾ , ഇടയ്ക് മനുഷ്യ മുങ്ങൽ വിദഗ്ധർ ഉൾപ്പെടെയുള്ള മറ്റ് ജീവജാലങ്ങൾക്ക് ഭീഷണിയാണ്.
ഈ വലകൾ അവയിലകപ്പെടുന്ന ജീവജാലങ്ങളുടെ ചലനത്തെ നിയന്ത്രിക്കുന്നു.
അങ്ങനെ ഭക്ഷണം ലഭിക്കാതെയും, മുറിവ്, അണുബാധ എന്നിവ കാരണവും ശ്വസിക്കാൻ ഉപരിതലത്തിലേക്ക് മടങ്ങേണ്ട ജീവികൾക്ക് തടസ്സമുണ്ടാക്കിക്കൊണ്ടും അവയെ അപകടപ്പെടുത്തുന്നു.
വിവരണം കടലാമകൾ , സ്രാവുകൾ , തിമിംഗലങ്ങൾ , ഡോൾഫിനുകൾ , ഡുഗോംഗുകൾ എന്നിവയുൾപ്പെടെ നിരവധി സമുദ്ര ജീവികൾ പ്രേത വലകളിൽ കുടുങ്ങുന്നു.
മിക്കതും ശ്രദ്ധിക്കപ്പെടാതെയും രേഖപ്പെടുത്താതെയും പോകുന്നു.
കടൽത്തീരത്ത് ഒരു ഗ്ലാസ് ഫ്ലോട്ട്.
മത്സ്യ വലകൾക്കായുള്ള ഈ ഫ്ലോട്ടുകൾ പലതും പസഫിക്കിന് ചുറ്റുമുള്ള കടൽത്തീരങ്ങളിൽ ഒഴുകുന്നു.
ഫ്ലോട്ടുകളുടെ നഷ്ടം മത്സ്യ വലകൾ തുറന്ന സമുദ്രത്തിൽ ഒഴുകിപ്പോകാൻ ഇടയാക്കും, അവ മത്സ്യങ്ങളെയും പക്ഷികളെയും സമുദ്ര സസ്തനികളെയും കുടുക്കുന്നു.
ചില വാണിജ്യ മത്സ്യത്തൊഴിലാളികൾ ഗിൽനെറ്റുകൾ ഉപയോഗിക്കാറുണ്ട്.
വലയുടെ ഒരു അരികിൽ ഗ്ലാസ് ഫ്ലോട്ടുകൾ പോലുള്ള വെള്ളത്തിൽ പൊങ്ങിക്കിടക്കുന്ന പ്ലവകങ്ങൾ  ഉപയോഗിച്ചാണ് ഇവയെ കടലിൽ വിന്യസിക്കുന്നത്.
ഈ രീതിയിൽ  നൂറുകണക്കിന് മീറ്റർ നീളമുള്ള ഒരു ലംബ മതിൽ രൂപപ്പെടുത്താൻ കഴിയും, അതിൽ ഒരു നിശ്ചിത വലുപ്പ പരിധിയിലുള്ള എല്ലാ മത്സ്യങ്ങളെയും പിടിക്കാൻ കഴിയും.
സാധാരണയായി ഈ വലകൾ മത്സ്യത്തൊഴിലാളികൾ തിരികെ ശേഖരിക്കുകയും അവയിൽ കുടുങ്ങിയ മീനുകളെ നീക്കം ചെയ്യുകയും ചെയ്യുന്നു.
ഇത്തരത്തിൽ വലകൾ നീക്കം ചെയ്തില്ലെങ്കിൽ, വലയിൽ കുടുങ്ങുന്ന മീനുകളുടെ ഭാരം ഫ്ലോട്ടുകളുടെ പൊങ്ങിക്കിടക്കാനുള്ള ശേഷി കവിയുന്നതുവരെ തുടർന്നേക്കാം.
അങ്ങനെ വല താണുപോകുന്നു, താഴെ വസിക്കുന്ന ക്രസ്റ്റേഷ് യനുകളും മറ്റ് മത്സ്യങ്ങളും വലയിൽ കുടുങ്ങിയ മത്സ്യത്തെ തിന്നുകളയും.
ഭാരം കുറയുമ്പോൾ ഫ്ലോട്ടുകൾ വീണ്ടും ഉയരുകയും ഈ പ്രക്രിയ തുടരുകയും ചെയ്യുന്നു.
ഇന്ന് ഉപയോഗിക്കുന്നതരം ഉയർന്ന നിലവാരമുള്ള വലകളെ കണക്കിലെടുക്കുമ്പോൾ, ഈ നാശം വളരെക്കാലം തുടരാം.
മത്സ്യത്തൊഴിലാളികൾ പലപ്പോഴും കേടായ വലകൾ കടലിൽത്തന്നെ ഉപേക്ഷിക്കുന്നു, കാരണം അവർക്കത് ഒഴിവാക്കാനുളള ഏറ്റവും എളുപ്പമാർഗ്ഗമാണത്.
ഈ ലക്ഷ്യത്തിന് സവിശേഷവും ശക്തവുമായ ഊന്നൽ നൽകാനാണ് 2015 സെപ്റ്റംബറിൽ, വേൾഡ് അനിമൽ പ്രൊട്ടക്ഷൻ ഗ്ലോബൽ ഗോസ്റ്റ് ഗിയർ ഇനിഷ്യേറ്റീവ് (ജിജിജിഐ) സൃഷ്ടിച്ചത് .
പാരിസ്ഥിതിക പ്രത്യാഘാതം
2000 മുതൽ 2012 വരെ, അമേരിക്കയുടെ പടിഞ്ഞാറൻ തീരത്ത് പ്രതിവർഷം ശരാശരി 11 വലിയ തിമിംഗലങ്ങൾ പ്രേത വലയിൽ കുടുങ്ങുന്നതായി നാഷണൽ മറൈൻ ഫിഷറീസ് സർവ്വീസ് റിപ്പോർട്ട് ചെയ്യുന്നു.
2002 മുതൽ 2010 വരെ വാഷിംഗ്ടൺ സ്റ്റേറ്റിൽ മാത്രം 32,000 സമുദ്ര മൃഗങ്ങൾ ഉള്ളിൽ കുടുങ്ങിയ നിലയിൽ ഇത്തരം 870 വലകൾ കണ്ടെടുത്തു.
ആകെ  സമുദ്ര മാലിന്യങ്ങളുടെ 10% (640,000 ടൺ) ഇത്തരം ഗോസ്റ്റ് ഗിയർ ആണെന്ന് കണക്കാക്കപ്പെടുന്നു.
ഗ്രേറ്റ് പസഫിക് മാലിന്യ കൂമ്പാരത്തിന്റെ 46% മീൻപിടുത്തവുമായി ബന്ധപ്പെട്ട പ്ലാസ്റ്റിക്കുകളാണ്.
200 millimetres (7.9 in) വലുപ്പമുള്ള എല്ലാ സമുദ്ര മാക്രോപ്ലാസ്റ്റിക്‌സിന്റെയും മൊത്തം പിണ്ഡത്തിന്റെ 1% മത്സ്യബന്ധന വലകളാണ്.
, പ്ലാസ്റ്റിക് മത്സ്യബന്ധന സാമഗ്രികൾ മൊത്തം പിണ്ഡത്തിന്റെ മൂന്നിൽ രണ്ട് ഭാഗവും ഉൾക്കൊള്ളുന്നു.
2016 മെയ് മാസത്തിൽ ഓസ്‌ട്രേലിയൻ ഫിഷറീസ് മാനേജ്‌മെന്റ് അതോറിറ്റി (എ.എഫ്.എം.എ) ഓസ്‌ട്രേലിയൻ എക്‌സ്‌ക്ലൂസീവ് ഇക്കണോമിക് സോൺ, ടോറസ് സ്ട്രെയിറ്റ് പരിരക്ഷിത മേഖല പരിധിക്കുള്ളിൽ ഇങ്ങനെ ഉപേക്ഷിച്ച 10 ടൺ വലകൾ കണ്ടെടുത്തു.
ഒരു സംരക്ഷിത ആമയെ രക്ഷപ്പെടുത്തുകയും ചെയ്തു.
പ്രേതം 2 ഇംഗ്ലീഷ് വിലാസം https://ml.wikipedia.org/wiki/%E0%B4%AA%E0%B5%8D%E0%B4%B0%E0%B5%87%E0%B4%A4%E0%B4%82_2
പ്രേതം 2 ( English:Ghost ) രഞ്ജിത്ത് ശങ്കർ രചനയും സംവിധാനവും നിർവഹിച്ച് 21 ഡിസംബർ 2018 ന് റിലീസ് ചെയ്ത ഒരു കോമഡി ഹൊറർ മലയാള ഭാഷ ചിത്രമാണ്.
ജയസൂര്യ , ദുർഗ്ഗ കൃഷ്ണ , സാനിയ ഇയ്യപ്പൻ , അമിത് ചക്കാലയ്ക്കൽ , സിദ്ദാർഥ് ശിവ തുടങ്ങിയവർ പ്രധാന വേഷങ്ങളിൽ എത്തിയ ഈ ചിത്രം നിർമിച്ചിരിക്കുന്നത് രഞ്ജിത്ത് ശങ്കറും ജയസൂര്യയും ചേർന്ന് ആണ്.2016 ൽ റിലീസ് ചെയ്ത പ്രേതം എന്ന ചിത്രത്തിന്റെ രണ്ടാം ഭാഗം ആണ് .
ആനന്ദ് മധുസൂദനൻ സംഗീതം നിർവഹിച്ച ഈ ചിത്രം വിതരണം ചെയ്തിരിക്കുന്നത് പുണ്യാളൻ മൂവീസ് ആണ്.
അഭിനേതാക്കൾ ജയസൂര്യ ....
ജോൺ ഡോൺ ബോസ്കോ സാനിയ ഇയ്യപ്പൻ ...
നിരഞ്ജന/നീരൂ ദുർഗ്ഗ കൃഷ്ണ ...
അനു തങ്കം പൗലോസ് അമിത് ചക്കാലയ്ക്കൽ ...
തപസ്സ് മേനോൻ സിദ്ധാർത്ഥ് ശിവ ...
രാമനാഥ് കളത്തിങ്കൽ ഡേയ്ൻ ഡേവിസ് ...
ജോഫിൻ രാഘവൻ ...
വേണു വാദ്യാർ മിനോൺ ...
മാനവ് മാത്യൂ മുത്തുമണി ...
എ.സി.പി മീര അൻവർ ജയരാജ് വാര്യർ ...
ഉണ്ണി വാര്യർ പാർവതി .
ടി ...
ദീപ മാത്യൂ/മാനവിന്റെ അമ്മ മധുപാൽ ...
മാത്യൂ ഇമ്മാനുവേൽ/മാനവിന്റെ അച്ഛൻ നിർമ്മാണം
ഞാൻ മേരികുട്ടിയക്ക് ശേഷം രഞ്ജിത്ത് ശങ്കറും ജയസൂര്യയും ഒന്നിയ്ക്കുന്ന ചിത്രമാണിത്.
ഇരുവരും ഒന്നിക്കുന്ന ആറാമത്തെ ചിത്രം ആണ് പ്രേതം 2.
ബഹദൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Bahadoor
മലയാള സിനിമയിലെ എക്കാലത്തേയും ഒരു മികച്ച ഹാസ്യ നടനായിരുന്നു ബഹദൂർ .
1960-70 കാലഘട്ടത്തിൽ പ്രശസ്ത നടൻ അടൂർ ഭാസിയുമായി ചേർന്ന് ഒരു ഹാസ്യ ജോടി തന്നെ മലയാള സിനിമയിൽ ഇദ്ദേഹം സൃഷ്ടിച്ചു.
ബഹദൂറിൻറ്റെ അവസാന ചിത്രം ലോഹിതദാസ് സംവിധാനം ചെയ്യുന്ന ജോക്കർ ആണ്.
പടിയത്ത് കൊച്ചുമൊയ്തീന്റെയും ഖദീജയുടെയും ഒമ്പത് മക്കളിൽ ഒരാളായി ജനിച്ച ബഹദൂർ വളരെ കഷ്ടപ്പെട്ടിട്ടാണ് ചലച്ചിത്ര ജീവിതത്തിലേക്ക് കാലെടുത്തു വെയ്ക്കുകുന്നത്.
ആദ്യകാലത്ത് തന്റെ അഭിനയ ജീവിതം ബഹദൂർ നാടകത്തിലൂടെയാണ് തുടങ്ങിയത്.
സാമ്പത്തിക പ്രശ്നങ്ങൾ മൂലം പഠിത്തം നിർത്തേണ്ടി വന്ന ബഹദൂർ ആദ്യം ജീവിത മാർഗ്ഗത്തിനു വേണ്ടി ബസ് കണ്ടക്ടർ ആയി ജോലി നോക്കിയിട്ടുണ്ട്.
പിന്നീട് മലയാള ചലചിത്രകാരനും നടനുമായ തിക്കുറിശ്ശിയെ ഒരു ബന്ധു വഴി കണ്ടുമുട്ടുകയും സിനിമയിലേക്കുള്ള വഴി തുറന്നു കിട്ടുകയുമായിരുന്നു.
തിക്കുറിശ്ശിയാണ് അദ്ദേഹത്തിന് ബഹദൂർ എന്ന പേര് സമ്മാനിച്ചത്.
ഒരു ചെറിയ വേഷത്തിൽ ആദ്യ സിനിമയായ അവകാശി യിൽ (1954) അഭിനയിച്ചു.
അക്കാലത്ത് ആകാശവാണിയിൽ നാടകങ്ങളിലും അദ്ദേഹം ശബ്ദം കൊടുത്തിരുന്നു.
പിന്നീട് പാടാത്ത പൈങ്കിളി എന്ന ചിത്രത്തിലാണ് ശ്രദ്ധേയമായ ഒരു വേഷം ലഭിച്ചത്.
പിന്നീട് അദ്ദേഹത്തിന് ഒരു പാട് സിനിമകൾ ലഭിച്ചു.
അടൂർ ഭാസിയുമായി ചേർന്ന് സിനിമയിൽ ഒരു ഹാസ്യ തരം‌ഗം തന്നെ ബഹദൂർ സൃഷ്ടിച്ചു.
മര‍ണം
2000 മേയ് 22ന് കടുത്ത നെഞ്ചു വേദനയുമായി ആശുപത്രിയിൽ പ്രവേശിപ്പിച്ച അദ്ദേഹത്തിന്റെ മരണം ഉച്ചക്ക് 3:00 മണിയോടെ തലച്ചോറിൽ രക്തസ്രാവം മൂലം സംഭവിക്കുകയായിരുന്നു.
പുറത്തേക്കുള്ള കണ്ണികൾ ബഹദൂറിനെ കുറിച്ച് ഒരു ലഘുചിത്രം Archived 2007-04-01 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Bahadoor
ബസ്മാചി പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Basmachi_movement
റഷ്യൻ സാമ്രാജ്യത്തിന്റേയും, പിന്നീട് സോവിയറ്റ് റഷ്യയുടേയും ഭരണത്തിനെതിരെ പോരാടുന്നതിന് 1920-കളുടെ അവസാനം മദ്ധ്യേഷ്യയിൽ ഉടലെടുത്ത തുർക്കി വംശജരായ മുസ്ലീങ്ങളുടെ ഒരു സൈനികപ്രസ്ഥാനമായിരുന്നു ബസ്മാചി പ്രസ്ഥാനം ( Russian : Басмачество, Basmachestvo ).
കൊള്ളക്കാരൻ എന്നാണ് ഉസ്ബെക് ഭാഷയിൽ ബസ്മാചി എന്ന വാക്കിനർത്ഥം.
തുടക്കത്തിൽ മുൻ ബുഖാറ അമീർ സയിദ് ആലം ഖാന്റെ നേതൃത്വത്തിൽ സംഘടിച്ച ഈ പ്രസ്ഥാനം ഒളിപ്പോരുകളിലൂടെ സോവിയറ്റ് ഭരണകൂടത്തിന് തലവേദന സൃഷ്ടിച്ചെങ്കിലും 1920-ൽ സൈനിക-ഭരണ നടപടികളിലൂടെ അമർച്ച ചെയ്യാൻ സോവിയറ്റ് സേനക്കായി.
എന്നാൽ 1921-ൽ മുൻ തുർക്കി സൈന്യാധിപനായിരുന്ന അൻവർ പാഷയുടെ നേതൃത്വത്തിൽ പുനഃസംഘടിക്കപ്പെട്ട ബസ്മാചികൾ പൂർവാധികം ശക്തിയോടെ ആഞ്ഞടിക്കുകയും ബുഖാറ മേഖലയിലെ പല പ്രദേശങ്ങളും അധീനതയിലാക്കുകയും ചെയ്തിരുന്നു.
സോവിയറ്റ് ആക്രമണത്തെത്തുടർന്ന് 1922 അവസാനം അൻവർ പാഷ കൊല്ലപ്പെട്ടതോടെ ബസ്മാചി മുന്നേറ്റം നിലച്ചു.
ആദ്യഘട്ടം സയിദ് ആലം ഖാൻ - ബുഖാറ അമീറത്തിലെ അവസാനത്തെ രാജാവ്
സോവിയറ്റ് ഭരണത്തിന്റെ തുടക്കത്തിൽ 1920-ഓടെ, തുർക്കിസ്താൻ എ.എസ്.എസ്.ആറിലെ കൃഷിഭൂമിയിൽ ഗണ്യമായ കുറവുണ്ടാകുകയും ഇതിനു പുറമേ‌ സൈന്യത്തിനു വേണ്ടി സാധാരണക്കാരുടെ ഭക്ഷണസാധനങ്ങൾ ഏറ്റെടുത്ത സർക്കാർ നടപടി കൂടിയായപ്പോൾ മേഖലയിലെ പകുതിയോളം പേരും പട്ടിണിയിലായി.
ഈ സമയത്താണ്‌ ബസ്മാചി പ്രസ്താനം മേഖലയിൽ ശക്തമായത്.
മലമ്പ്രദേശങ്ങളെ ആസ്ഥാനമാക്കിയ ബസ്മാചി സൈനികർ, ചെമ്പടയുടെ ഭക്ഷണവണ്ടികളും താവളങ്ങളൂം ആക്രമിച്ചു.
ഇസ്ലാമിൽ നിന്നും ആശയങ്ങളെ പിന്തുടർന്നതിനാൽ ഇസ്ലാമിന്റെ പരമ്പരാഗത ശക്തികേന്ദ്രമായിരുന്ന ഫെർഗാന തടത്തിൽ നിന്നും ബസ്മാചികൾക്ക് പിന്തുണ ലഭിച്ചിരുന്നു.
മുൻ ബുഖാറ അമീറും മംഗിത് വംശത്തിലെ അവസാന ഭരണാധികാരിയും ആയിരുന്ന സയിദ് ആലം ഖാൻ , ബസ്മാചി പ്രസ്ഥാനത്തോടൊപ്പം ചേർന്നതോടെ ഇവരുടെ സൈനികശേഷി 30,000 അംഗങ്ങളിലധികമായി.
സൈനികനടപടികൾക്കൊപ്പം മേഖലയിലെ സാമൂഹിക-സാമ്പത്തികരംഗത്തും പരിഷ്കരണങ്ങൾ നടത്തിയാണ് സോവിയറ്റ് നേതൃത്വം ബസ്മാചികളെ നേരിട്ടത്.
1920 മാർച്ചിൽ പ്രഖ്യാപിച്ച ഒരു ഉത്തരവനുസരിച്ച് സാർ ഭരണകാലത്തുമുതൽ മദ്ധ്യേഷ്യൻ ജനതയിൽ നിന്നും റഷ്യക്കാർ പിടിച്ചെടുത്ത ഭൂമി, ഏതാണ് 2,80,000 ഹെക്റ്റർ, തദ്ദേശീയർക്ക് തിരികെ നൽകി.
ഇക്കാലത്ത് ലെനിൻ മുൻകൈയെടുത്ത് തുർക്കിസ്താനിലെ റഷ്യൻ പക്ഷപാതിത്വം കൈകാര്യം ചെയ്യാൻ ഒരു കമ്മീഷനെ താഷ്കന്റീലേക്കയക്കുകയും റഷ്യൻ പക്ഷപാതികളും സ്ലാവ് വംശമേധാവിത്വത്തിൽ വിശ്വസിക്കുന്നവരുമായ റഷ്യക്കാരെ കമ്മീഷൻ, റഷ്യയിലേക്ക് തിരിച്ചയക്കുകയും ചെയ്തു.
മദ്ധ്യേഷ്യൻ തദ്ദേശീയരെ, കമ്മ്യൂണിസ്റ്റ് പാർട്ടിയിലും സർക്കാർ സംവിധാനങ്ങളിലും ചേരാൻ കമ്മീഷൻ അഹ്വാനം ചെയ്തു.
പുതിയ സാമ്പത്തികനയങ്ങളുടെ ഭാഗമായി സ്വകാരകച്ചവടത്തിന് അനുമതി നൽകിയതും മേഖലയിലെ മുസ്ലീം ജനതയുടെ വിശ്വാസം പിടിച്ചുപറ്റാൻ ഇടയാക്കി.
ഇതോടെ ആന്തരികപ്രശ്നങ്ങൾളിലുഴലിയിരുന്ന ബസ്മാചി പ്രസ്ഥാനത്തിന്റെ പ്രസക്തി നഷ്ടമാകാൻ തുടങ്ങി.
അൻവർ പാഷയുടെ രംഗപ്രവേശം അൻവർ പാഷ
ഒരു കേന്ദ്രീകൃതനേതൃത്വത്തിന്റെ അഭാവത്തിൽ 1920-ഓടെ ശക്തി ക്ഷയിച്ച പ്രസ്ഥാനത്തെ, ഇക്കാലത്ത് തുർക്കിയിൽ നിന്നെത്തിയ അവിടത്തെ മുൻ യുദ്ധകാര്യമന്ത്രിയായിരുന്ന അൻവർ പാഷയാണ് പുനരുജ്ജീവിപ്പിച്ചത്.
പാൻ ഇസ്ലാമിസവും പാൻ തുർക്കിസവുമായിരുന്നു അൻവർ പാഷയുടെ പ്രധാന മുദ്രാവാക്യങ്ങൾ.
ഒന്നാം ലോകമഹായുദ്ധാനന്തരം , മോസ്കോവിൽ അഭയം തേടിയിരുന്ന അൻവർ പാഷ, സോവിയറ്റ് സർക്കാരിന്റെ ആശിർവാദത്തോടെ യുദ്ധമുഖത്തായിരുന്ന തുർക്കിസ്താനിലെ ഇസ്ലാമികകക്ഷികളെ അനുനയിപ്പിക്കാൻ പുറപ്പെട്ടു.
എന്നാൽ ബുഖാറയിലെത്തിയ അദ്ദേഹം, തന്റെ ചുമതലകൾക്ക് വിരുദ്ധമായി, ബസ്മാചി പ്രസ്ഥാനത്തിൽ ചേരുകയും സയിദ് ആലം ഖാന്റെ ആശിർവാദത്തോടെ 1921 നവംബറീൽ പ്രസ്ഥാനത്തിന്റെ സർവസൈന്യാധിപനാകുകയും ചെയ്തു.
ചിതറീക്കിടന്നിരുന്ന ബസ്മാചി സൈനികരെ ഏകീകരിച്ച് 16,000 പേരടങ്ങുന്ന ഒരു മികച്ച സൈന്യമായി വാർത്തെടൂക്കാൻ അൻവർ പാഷക്കു സാധിച്ചു.
തുടർന്ന് നിരവധി ആക്രമണങ്ങളിലൂടെ ബുഖാറ സോവിയറ്റ് റിപ്പബ്ലികിന്റെ വലിയൊരു ഭാഗം അധീനതയിലാക്കാൻ 1922-ന്റെ തുടക്കത്തോടെ ബസ്മാചി പ്രസ്ഥാനത്തിനായി.
സോവിയറ്റ് ഭരണകൂടത്തിന്റെ നടപടികൾ
ബസ്മാചികൾക്കെതിരെയുള്ള നീക്കങ്ങൾക്ക് മേൽനോട്ടം വഹിക്കാൻ എസ്.എസ്. കാമനേവിനെയാണ് സോവിയറ്റ് നേതൃത്വം താഷ്കന്റിലേക്കയച്ചത്.
തദ്ദേശീയരുടെ പിന്തുണ ഉറപ്പാക്കുന്നതിന് രാഷ്ട്രീയ-സാമ്പത്തികതന്ത്രങ്ങൾ പ്രയോഗിച്ച കാമനേവ്, ബസ്മാചികൾക്കെതിരെയുള്ള പോരാട്ടത്തിൽ മുസ്ലീം സൈനികരെ ഉപയോഗപ്പെടുത്തുകയും ചെയ്തു.
മസ്ജിദുകളൂം വഖഫ് വസ്തുവകകൽളും ഇസ്ലാമികനേതൃത്വത്തിന് വിട്ടുകൊടുക്കുകയും മദ്രസകളൂം ശരി അത്ത് കോടതികളൂം വീണ്ടും തുറക്കാനും അനുവാദം കൊടുത്തു.
അങ്ങനെ ബസ്മാചി വിരുദ്ധനടപടികൾക്ക് തദ്ദേശീയരുടെ പിന്തുണ ഉറപ്പാക്കി.
ഇതിനിടെ 1922 മേയിൽ മേഖലയിൽ നിന്നും പിൻമാറാൻ അൻവർ പാഷ, റഷ്യക്ക് അന്ത്യശാസനം നൽകി.
എന്നാർ റഷ്യക്കാർ യുദ്ധത്തിന് തയ്യാറായിരുന്നു.
കഫ്രൂനിൽ നടന്ന യുദ്ധത്തിൽ സോവിയറ്റ് പട, ബസ്മാചികളെ പരാജയപ്പെടൂത്തി.
രക്ഷപെട്ട് അഫ്ഗാനിസ്താനിലേക്ക് കടക്കുന്നതിനിടെ, 1922 ഓഗസ്റ്റ് 5-ന് കിഴക്കൻ ബുഖാറയിലെ കുൽയാബ് തടത്തിലുള്ള ഖോവാലിങ്ങിനടുത്തു വച്ച് നടന്ന ഒരു ആക്രമണത്തിൽ അൻവർ പാഷ കൊല്ലപ്പെട്ടു.
ഇത് ബസ്മാചി പ്രസ്ഥാനത്തിന് അന്ത്യം കുറിച്ചു.
1922 ഡിസംബറിൽ, യൂനിയൻ ഓഫ് സോവിയറ്റ് സോഷ്യലിസ്റ്റ് റിപബ്ലിക്സ് (യു.എസ്.എസ്.ആർ.)-ന്റെ സ്ഥാപനസമയത്ത് ഫെർഗാന തടത്തിൽ ഏതാണ്ട് 2000-ത്തോളം ബസ്മാചികൾ ഉണ്ടായിരുന്നു.
രണ്ടുവർഷത്തിനകം തുർക്കിസ്താനിൽ ഈ പ്രസ്ഥാനം വേരറ്റു.
ഇതും കാണുക മദ്ധ്യേഷ്യയിലെ റഷ്യൻ ആധിപത്യം കുറിപ്പുകൾ ൧ ഏതാണ്ട് എഴുപതുവർഷങ്ങൾക്കു ശേഷം സോവിയറ്റ് യൂനിയന്റെ ശിഥിലീകരിക്കപ്പെട്ടതിനെത്തുടർന്ന് കമ്മ്യൂണീസ്റ്റുകളുടേയും ഇസ്ലാമികവാദിസേനകളുടേയും പോരാട്ടത്തിന് ഈ പ്രദേശം സാക്ഷ്യം വഹിച്ചു.
ബസ്സിയാൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബസ്സിയാൻ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബസ്സിയാൻ സ്ഥിതിചെയ്യുന്നത്.
ബസ്സിയാൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബസ്സിയാൻ ൽ 322 വീടുകൾ ഉണ്ട്.
ആകെ ജനസംഖ്യ 1661 ആണ്.
ഇതിൽ 866 പുരുഷന്മാരും 795 സ്ത്രീകളും ഉൾപ്പെടുന്നു.
ബസ്സിയാൻ ലെ സാക്ഷരതാ നിരക്ക് 73.57 ശതമാനമാണ്.
ബസ്സിയാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 161 ആണ്.
ഇത് ബസ്സിയാൻ ലെ ആകെ ജനസംഖ്യയുടെ 9.69 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 539 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 465 പുരുഷന്മാരും 74 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 97.59 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 49.17 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബസ്സിയാൻ ലെ 744  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 322 - - ജനസംഖ്യ 1661 866 795 കുട്ടികൾ (0-6) 161 85 76 പട്ടികജാതി 744 398 346 പട്ടിക വർഗ്ഗം 0 0 0 സാക്ഷരത 73.57 % 55.16 % 44.84 % ആകെ ജോലിക്കാർ 539 465 74 ജീവിതവരുമാനമുള്ള ജോലിക്കാർ 526 457 69 താത്കാലിക തൊഴിലെടുക്കുന്നവർ 265 220 45 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബസ്സേരി ഇറാനിലെ ബസ്സേറീസ് മാപ്പ്
ബസ്സേരി ( പേർഷ്യൻ : باسری അല്ലെങ്കിൽ باصری) ഇറാനിലെ ഫാർസ് പ്രവിശ്യയിലെ ഒരു പേർഷ്യൻ നാടോടി, ഇടയ ഗോത്രമാണ്.
ഷിറാസിന് ചുറ്റുമായി ഇവരുടെ കുടിയേറ്റ മേഖല വ്യാപിച്ചുകിടക്കുന്നു.
വലിയ ഖംസെ കോൺഫെഡറേഷനിൽ ഉൾപ്പെട്ടിരിക്കുന്ന അഞ്ച് ഗോത്രങ്ങളിൽ ഒന്നാണിത്.
ബസ്സേരികൾക്കിടയിലെ സാമൂഹിക സംഘടനയുടെ അടിസ്ഥാന ഘടകമാണ് "കൂടാരം".
എല്ലാ കൂടാരങ്ങൾക്കും ഗോത്രത്തിലെ ഔപചാരിക ഉദ്യോഗസ്ഥർ, ഗ്രാമവാസികൾ, മറ്റ് അപരിചിതർ എന്നിവരുമായി ഇടപെടുന്നതിനായി അംഗീകൃത തലവന്മാരുമുണ്ട്.
ബസേരികളുടെ സമ്പദ്‌വ്യവസ്ഥ പ്രധാനമായും ആടുകളിൽ നിന്നുമാണ്.
ബസ്സേരി ഗോത്രത്തിലെ ബഹുഭൂരിപക്ഷവും പേർഷ്യക്കാരാണ്.
അവരുടെ ഉത്ഭവം "പസർഗാഡിയൻ" ഗോത്രത്തിൽനിന്നാണ്.
പേർഷ്യയിലെ ഏറ്റവും വലിയ ഗോത്രവും അക്കീമെനിഡ് സാമ്രാജ്യം രൂപീകരിക്കാൻ മഹാനായ സൈറസിനെ സഹായിച്ച ഗോത്രവുമാണ് പസർഗാഡിയൻ ഗോത്രം.
സാസാനിയൻ സാമ്രാജ്യ കാലഘട്ടത്തിൽ അവർ "കരിയൻ" ഗോത്രം എന്ന പേരിലറിയപ്പെട്ടിരുന്നു.
അവർ അർദാഷിർ ഒന്നാമനെ സസാനിയൻ സാമ്രാജ്യം രൂപീകരിക്കാൻ സഹായിച്ചതിനാൽ അവർ ദക്ഷിണ പേർഷ്യയുടെ ചില ഭാഗങ്ങളുടെയും പേർഷ്യയിലെ കാര്യാൻ നഗരത്തിന്റെയും ഭരണാധികാരവും കയ്യാളിയിരുന്നു.
പേർഷ്യ മുസ്ലീം ആക്രമണകാരികൾ കീഴടക്കിയതിനുശേഷം പേർഷ്യയിലേക്ക് കുടിയേറിയ ദക്ഷിണ പേർഷ്യയിലെ അറബി ഗോത്രങ്ങളുടെ ഭരണത്തിൻ കീഴിലായിരുന്ന അവർ.
നിലവിൽ ബാസ്സേരികൾ ഷിയ വിഭാഗത്തിൽപ്പെട്ട മുസ്ലീങ്ങളാണ്, CE ഏഴാം നൂറ്റാണ്ടിൽ അറബികൾ ഇറാനെ ആക്രമിച്ചതിന് ശേഷം അവർ സുന്നി മുസ്ലീങ്ങളായി മാറി.
16-ആം നൂറ്റാണ്ടിലെ സഫാവിദ് അധിനിവേശത്തെത്തുടർന്ന് അവർ ഷിയാമതത്തിലേക്ക് മാറുവാൻ നിർബന്ധിതരായി.
മുമ്പ്, ഈ പ്രദേശത്ത് ഇസ്‌ലാമിന്റെ ആഗമനത്തിന് മുമ്പ് ഭൂരിഭാഗം പേർഷ്യക്കാരെയും പോലെ ബസ്സേരികളും സൊറാഷ്ട്രിയൻ മതക്കാരായിരുന്നു .
വിശാലമായ വംശീയ വിഭാഗങ്ങൾക്ക് പേരുകേട്ട ഫാർസ് പ്രവിശ്യയിലെ താമസക്കാരാണ് ബസ്സേരി ഗോത്രം.
ഗ്രൂപ്പുകളുടെ മിശ്രണം അർത്ഥമാക്കുന്നത് മിക്ക ഗോത്രങ്ങളും രാഷ്ട്രീയ മാനദണ്ഡങ്ങളാൽ നന്നായി നിർവചിക്കപ്പെട്ടിരിക്കുന്നുവെന്നാണ്.
ബസ്സേരികളുടെ പരമ്പരാഗത ഭൂപ്രദേശങ്ങൾ ഏകദേശം 300 മൈൽ (480 കി.മീ) നീളവും 20-50 മൈൽ (32-80 കി.മീ) വീതിയുമുള്ള ഒരു സ്ട്രിപ്പാണ്.
കുഹ്-ഇ ബുൽ പർവതത്തിൽ നിന്ന് തുടങ്ങി ലാർ നഗരത്തിന്റെ പടിഞ്ഞാറുള്ള കുന്നുകൾ വരെ ഈ ഭൂമി എത്തുന്നു.
ബസേരി ആവാസവ്യവസ്ഥ യഥാർത്ഥത്തിൽ ഫാർസ് ജില്ലയായിരുന്നു; എന്നാൽ വലിയ ബസ്സേരി സമൂഹങ്ങൾ ഖുസെസ്ഥാൻ, ഇസ്ഫഹാൻ, റസാവി ഖൊറാസാൻ, സെമ്നാൻ, ടെഹ്‌റാൻ എന്നിവിടങ്ങളിലും ഉണ്ട്.
ഗോത്രാധികാരം
ബസ്സേരി ഗോത്രത്തലവൻ ഒരു നിർബന്ധിത അധികാരത്തിലൂടെ ഭരിക്കുന്നു.
മേധാവിയുടെ പ്രധാന പ്രവർത്തനങ്ങൾ മേച്ചിൽപ്പുറങ്ങൾ അനുവദിക്കുക, ഗോത്രങ്ങളുടെ കുടിയേറ്റം ഏകോപിപ്പിക്കുക, തൻറെ അടുത്തുവരുന്ന തർക്കങ്ങൾ പരിഹരിക്കുക, ഉദാസീനരായ അധികാരികളുമായി രാഷ്ട്രീയ പ്രാധാന്യമുള്ള ഇടപാടുകളിൽ ഗോത്രത്തെയോ അതിലെ ഏതെങ്കിലും അംഗത്തെയോ പ്രതിനിധീകരിക്കുക എന്നിവയാണ്.
എന്നിരുന്നാലും, പാരമ്പര്യത്തിലൂടെ പരിഹരിക്കാൻ കഴിയാത്ത സങ്കീർണ്ണമായ കേസുകളുടെ മധ്യസ്ഥനായി ഗോത്രത്തലവൻ പ്രവർത്തിക്കുന്നു.
തലവൻ തന്റെ തീരുമാനത്തിൽ പൂർവ്വവിധികളോ ആചാരങ്ങളിലോ പാലിക്കാൻ ബാധ്യസ്ഥനല്ലാത്ത തലവൻറെ തീരുമാനം "ഗോത്രത്തിന് ഏറ്റവും മികച്ചത്" എന്ന് തോന്നുന്നതിനെ അടിസ്ഥാനമാക്കിയുള്ളതായിരിക്കും.
ടെക്സ്റ്റൈൽ
എല്ലാ പൊതിയുന്ന സാമഗ്രികളും പരവതാനികളും സ്ത്രീകൾ പ്രാദേശികമായി നെയ്തു നിർമ്മിച്ചതാണ്.
സ്ത്രീകളുടെ വസ്ത്രങ്ങൾ പ്രധാനമായും പുറത്തുനിന്ന് വാങ്ങിയ വസ്തുക്കളിൽ നിന്ന് തുന്നിച്ചേർത്തുണ്ടാക്കുമ്പോൾ, പുരുഷന്മാരുടെ വസ്ത്രങ്ങൾ നെയ്തു പൂർത്തിയായവ വാങ്ങുന്നതാണ്.
കുലങ്ങൾ
ബസ്സേരിയിൽ വെയ്‌സി  ( പേർഷ്യൻ : ویسی ), അലി-മിർസായി ( പേർഷ്യൻ : علی میرزایی ).
എന്നിങ്ങനെ രണ്ട് വലിയ വിഭാഗങ്ങളുണ്ട്.
ഓരോ വിഭാഗത്തിനും നിരവധി ഉപവംശങ്ങളുണ്ട്.
യഥാർത്ഥത്തിൽ ബസേരിയിൽ നിന്നുള്ളവരല്ലാത്ത ചില വംശങ്ങൾ, മറിച്ച് മറ്റ് ഗോത്രങ്ങളിൽ നിന്നോ നഗരങ്ങളിൽ നിന്നോ കുടിയേറിയവരാണ്.
അവലംബം ↑ The Basseri foundation history (Persian) ↑ The Basseri tribe:from Tornas to Lahbaz.
Gholamreza Tavakkoli.2000.
Tehran 1 2 3 Barth 2013 .
sfn error: no target: CITEREFBarth2013 ( help ) ↑ Iranica
ബഹദ്പൂർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബഹദ്പൂർ.
ബഹദ്പൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബഹദ്പൂർ ൽ 89 വീടുകൾ ഉണ്ട്.
ആകെ ജനസംഖ്യ 359 ആണ്.
ഇതിൽ 183 പുരുഷന്മാരും 176 സ്ത്രീകളും ഉൾപ്പെടുന്നു.
ബഹദ്പൂർ ലെ സാക്ഷരതാ നിരക്ക് 70.75 ശതമാനമാണ്.
ബഹദ്പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 31 ആണ്.
ഇത് ബഹദ്പൂർ ലെ ആകെ ജനസംഖ്യയുടെ 8.64 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 102 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 94 പുരുഷന്മാരും 8 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 91.18 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 53.92 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബഹദ്പൂർ ലെ 313  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 89 - - ജനസംഖ്യ 359 183 176 കുട്ടികൾ (0-6) 31 13 18 പട്ടികജാതി 313 158 155 പട്ടിക വർഗ്ഗം 0 0 0 സാക്ഷരത 70.75 % 56.69 % 43.31 % ആകെ ജോലിക്കാർ 102 94 8 ജീവിതവരുമാനമുള്ള ജോലിക്കാർ 93 86 7 താത്കാലിക തൊഴിലെടുക്കുന്നവർ 55 49 6 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബസ്റ്റർ കീറ്റൻ ഇംഗ്ലീഷ് വിലാസം https://ml.wikipedia.org/wiki/Buster_Keaton